
                                                            Avizat Serviciul Juridic
                                                                 Prin raport de avizare nr. ______ / ___________
		
Raport de specialitate
[bookmark: _Hlk132789414][bookmark: _Hlk139964299][bookmark: _Hlk139959789]privind aprobarea solicitării către Ministerul Transporturilor și Infrastructurii pentru trecerea Spitalului General Căi Ferate Drobeta Turnu Severin, din domeniul public al statului și subordinea Ministerului Transporturilor și Infrastructurii în domeniul public al Municipiului Drobeta Turnu Severin și administrarea Consiliului Local al Municipiului Drobeta Turnu Severin

            Prin referatul de aprobare nr. ________/_________ Primarul Municipiului Drobeta Turnu Severin, domnul Marius Vasile Screciu, propune adoptarea unui proiect de hotărâre de consiliu local privind aprobarea solicitării către Ministerul Transporturilor și Infrastructurii pentru trecerea Spitalului General Căi Ferate Drobeta Turnu Severin, din domeniul public al statului și subordinea Ministerului Transporturilor și Infrastructurii în domeniul public al Municipiului Drobeta Turnu Severin și administrarea Consiliului Local al Municipiului Drobeta Turnu Severin.
1. Necesitatea și oportunitatea proiectului :
   Proiectul de hotărâre propus are ca scop aprobarea solicitării către Ministerul Transporturilor și Infrastructurii pentru trecerea Spitalului General Căi Ferate Drobeta Turnu Severin, situat în Bulevardul Carol I, nr. 5-7, județul Mehedinți, înscris în CF Drobeta Turnu Severin 55762, având NC 55762; 55762-C1; 55762-C2; 55762-C3, din domeniul public al statului și subordinea Ministerului Transporturilor și Infrastructurii în domeniul public al Municipiului Drobeta Turnu Severin și administrarea Consiliului Local al Municipiului Drobeta Turnu Severin.
     Acest demers este necesar și oportun din următoarele considerente: 
[bookmark: _Hlk140130697]       Existența unor  preocupări permanente ale autorității administrației publice locale a Municipiului Drobeta Turnu Severin în ceea ce privește eficientizarea serviciilor de asistență medicală, prin constituirea unor structuri flexibile capabile să surprindă îndeaproape și cu promptitudine nevoile reale de sănătate ale populației s-a impus cu necesitate edificarea sau preluarea unor structuri spitalicești care să vină în întâmpinarea nevoilor populației Municipiului Drobeta Turnu Severin.
        În acest sens apariția OUG nr. 41/24.05.2023 privind transferul rețelei sanitare a Ministerului Transporturilor și Infrastructurii către alte ministere și instituții cu rețele sanitare proprii, așa cum sunt reglementate la art. 4, alin. (2) din Legea nr. 95/2006 privind reforma în domeniul sănătății, constituie un moment deosebit în realizarea dezideratului propus.
       În raport de aceste elemente se impune aplicarea dispozițiilor art. 292, alin. (1) din OUG 57/2019 privind Codul Administrativ, cu modificările și completările ulterioare conform cărora “trecerea unui bun din domeniul public al statului în domeniul public al unei unități administrativ-teritoriale se face la cererea consiliului județean, respectiv a Consiliului General al Municipiului București sau a consiliului local al comunie, al orașului sau al municipiului , după caz, prin hotărâre a Guvernului, inițiată de autoritățile prevăzute la art. 287, lit. (a) care au în administrare bunul respectiv, dacă prin lege nu se dispune altfel”.
      În conformitate cu dispozițiile art. 292, alin. (2) din OUG 57/2019 privind Codul Administrativ, cu modificările și completările ulterioare “în instrumentul de prezentare și motivare al hotărârii prevăzute la alin. (1) se regăsește, în mod obligatoriu, justificarea temeinică a încetării uzului sau interesului public național”.
     De asemenea conform prevederilor dispozițiilor art. 292, alin. (3) din OUG 57/2019 privind Codul Administrativ, cu modificările și completările ulterioare, cererea prevăzută la alin. (1) se aprobă prin hotărâre a consiliului județean, respectiv a Consiliului General al Municipiului București sau a consiliului local al comunei, al orașului sau al municipiului, după caz.
      În ceea ce privește justificarea uzului sau interesului public local se are în vedere necesitatea creșterii calității serviciilor medicale la nivelul Municipiului Drobeta Turnu Severin prin oportunitățile oferite de OUG nr. 41/24.05.2023 care are ca efect preluarea Spitalului General Căi Ferate Drobeta Turnu Severin.
      Operațiunea de preluare a unității spitalicești despre care facem vorbire este susținută de următoarele elemente: existența unei situații financiare pozitive a UAT Municipiul Drobeta Turnu Severin care va permite susținerea financiară a spitalului, crearea la nivelul autorității locale a unei structuri referitoare la managementul de sănătate, existența unor indicatori de calitate semnificativi care se exprimă prin implementarea în ultimii 5 ani a unui nr. de 52 de proiecte, consemnarea numeroaselor inițiative în domeniul sănătății și nu în ultimul rând conceperea unui plan strategic atractiv al Spitalului General Căi Ferate Drobeta Turnu Severin pentru perioada  2022-2025.
        Concluzionând, așa cum se prevede de altfel în preambulul OUG nr. 41/24.05.2023 privind transferul rețelei sanitare a Ministerului Transporturilor și Infrastructurii către alte ministere și instituții cu rețele sanitare proprii, așa cum sunt reglementate la art. 4, alin. (2) din Legea nr. 95/2006 privind reforma în domeniul sănătății, se impune urmărirea îndeplinirii următoarelor elemente: ocrotirea sănătății prin certificarea calității serviciilor de sănătate, precum și a faptului că spitalele trebuie să funcționeze la standarde naționale și europene, asigurarea efectivă a accesului egal al cetățenilor la îngrijirile sanitare de bază și creșterea calității vieții, faptul că acțiunea de preluare a spitalului vizează neîndoielnic interesul public local și nu în ultimul rând realizarea unei descentralizări în domeniul sănătății.

2. Beneficiul pentru comunitate:
     Prin adoptarea proiectului de hotărâre privind aprobarea solicitării către Ministerul Transporturilor și Infrastructurii pentru trecerea Spitalului General Căi Ferate Drobeta Turnu Severin, situat în Bulevardul Carol I, nr. 5-7, județul Mehedinți, înscris în CF Drobeta Turnu Severin 55762, având NC 55762; 55762-C1; 55762-C2; 55762-C3, din domeniul public al statului și subordinea Ministerului Transporturilor și Infrastructurii în domeniul public al Municipiului Drobeta Turnu Severin și administrarea Consiliului Local al Municipiului Drobeta Turnu Severin, se face un prim pas în demersul legal de preluare a Spitalului General Căi Ferate Drobeta Turnu Severin, a cărui administrare reprezintă efortul organizat al municipalității în vederea protejării și promovării sănătății cetățenilor din Municipiul Drobeta Turnu Severin și nu numai în condițiile în care scopul asistenței de sănătate publică îl constituie promovarea sănătății, prevenirea îmbolnăvirilor și îmbunătățirea calității vieții.






3. Legalitatea:
[bookmark: _Hlk140134378]       Susținerea proiectului din punct de vedere legal este fundamentată pe dispozițiile OUG nr. 41/24.05.2023 privind transferul rețelei sanitare a Ministerului Transporturilor și Infrastructurii către alte ministere și instituții cu rețele sanitare proprii, așa cum sunt reglementate la art. 4, alin. (2) din Legea nr. 95/2006 privind reforma în domeniul sănătăți ale art. 84, art. 129, alin. (1), alin. (2) lit. c, art. 139 alin. (1), alin. (3) lit. g, art. 196, alin. (1) lit. a respectiv art. 292. alin. (1), alin. (3), alin. (4 ), alin. (5) și alin. (6) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
       În acest sens, în conformitate cu prevederile art. 136, alin. (8), lit. b din Ordonanța de urgență a Guvernului nr. 57/2019 privind Codul administrativ, cu modificările și completările ulterioare  a fost întocmit raportul de specialitate al Direcției Patrimoniu privind aprobarea solicitării către Ministerul Transporturilor și Infrastructurii pentru trecerea Spitalului General Căi Ferate Drobeta Turnu Severin, din domeniul public al statului și subordinea Ministerului Transporturilor și Infrastructurii în domeniul public al Municipiului Drobeta Turnu Severin și administrarea Consiliului Local al Municipiului Drobeta Turnu Severin.
       Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.

       Atașăm prezentului raport:

· adresa nr. 26599/11.07.2023 privind capacitatea și bonitatea financiară; 
· adresa nr. 26640/11.07.2023 , privind capacitatea administrativă și calitatea organelor și organismelor decizionale;
· adresa nr. 24518/05.07.2023, care atestă capacitatea asigurării managementului asistenței medicale prin structuri cu atribuții specifice în acest domeniu; 
· planul strategic al Spitalului General Căi Ferate Drobeta Turnu Severin pentru perioada 2022-2025 nr. 26801/12.07.2023;
· extras de carte funciară pentru informare.



	
		 


Director,                                Șef Serviciu,                         Șef Serviciu Administrare Terenuri,                  Radu Lăpădat                         Marius Popescu                                     Felix Nuhaiu

